Държавен вестник, бр. 75, 2017 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  75
конвоиране, с оглед установяване на взаимо-
действие и координация с нарядите, работещи 
по опазването на обществения ред;
7. реда и мястото за предаването/приема-
нето при етапно или директно конвоиране;
8. конкретните случаи, в които конвоят 
следва да получи съдействие, и местата за 
краткосрочен престой;
9. реда за действие при възникнали из-
вънредни ситуации и постъпили достатъчно 
данни, че конвоирането ще бъде осуетено;
10. реда за извършване на проверка на 
дейността на конвоя, както и длъжностните 
лица, които имат право да я извършват.
Чл. 33. (1) Смяна на нарядите, предаване и 
приемане на конвоираните лица се извършват 
в съответствие със създадената конкретна 
организация и указанията за маршрута.
(2) Старшият от приемащия конвоен наряд 
се представя на предаващия и удостоверява 
качеството си на полицейски орган със слу-
жебна карта.
(3) Старшият от предаващия наряд запозна-
ва приемащите с поведението на конвоираните 
лица, възникналите извънредни ситуации, 
допълнителни обстоятелства или достатъчно 
данни, че конвоирането ще бъде осуетено, 
както и друга информация от значение за 
сигурността на конвоя. Получената допълни-
телна информация по време на конвоирането, 
която е от значение за сигурността на конвоя, 
се отразява писмено на гърба на заповедта 
по чл. 31, ал. 2 в кратък вид от старшия или 
друг полицейски орган от конвойния наряд.
(4) Смяна на белезниците при предаване/
приемане на конвоираните лица се извършва, 
като първо на конвоираното лице се поставя 
втори чифт белезници, след което се снемат 
първоначално поставените.
(5) При предаване/приемане на конвоира-
ните лица се предават/приемат документите 
по чл. 29, ал. 2 и чл. 31, ал. 2 и се подписва 
разписка (приложение № 9).
Чл. 34. (1) При отвеждане на конвоира-
ните лица до крайния пункт за конвоиране, 
когато конвоят се извършва на обслужваната 
от конвойното звено територия, старшият на 
конвойния наряд ги предава на длъжностното 
лице, посочено от възложителя на конвоя, 
заедно със съпроводителните документи.
(2) При етапно или директно конвоиране 
между териториалните звена отвеждането 
на конвоираните лица до крайния пункт за 
конвоиране се извършва след приемането им 
от конвоен наряд на приемащата териториал-
на структура, на чиято територия се намира 
държавният орган, посочен от възложителя.
(3) За предаването и приемането се попълва 
и подписва разписка по чл. 33, ал. 5.
(4) След завръщането на конвойния наряд 
старшият на наряда:
1. лично ръководи привеждането на дългото 
служебно оръжие в режим на съхранение;
2. докладва по установения ред за изпъл-
нението на задачата на прекия си началник, 
като при възникнали извънредни ситуации 
или допълнителни обстоятелства изготвя 
писмена докладна записка;
3. представя разписката за предадените 
конвоирани лица.
Раздел III
Инструктаж на конвойните наряди
Чл. 35. (1) Преди изпълнение на конкретна 
конвойна задача полицейските органи, назна-
чени в наряда, задължително се инструктират.
(2) Ръководителите по чл. 15 и 16 създават 
организация за провеждане на инструктаж 
на конвойните наряди, която се отразява в 
плана по чл. 20.
(3) Ръководителите на ГДНП, ГДБОП, 
ГДГП, ДМ и ДВС създават организация за 
провеждане на инструктаж преди изпълнение 
на конвойна задача в случай, когато конвоят 
се извършва по реда на чл. 10, ал. 3.
Чл. 36. (1) Преди започване на инструк-
тажа инструктиращият се информира за 
здравословното състояние на полицейските 
органи, проверява оръжието, снаряжението 
и външния им вид, както и необходимите за 
конвоирането документи.
(2) На инструктажа полицейските органи 
се запознават със:
1. оперативната обстановка;
2. броя на лицата и основанието за тяхното 
конвоиране, характера на извършените от тях 
деяния и негативните им прояви (бягство, 
агресивност и др.);
3. особеностите на маршрута или поста, 
транспорта, начина на конвоиране, разчета 
на силите и средствата, реда и мястото за 
предаването/приемането при етапно или 
директно конвоиране;
4. задачите на полицейските органи, вклю-
чително и при двупосочно конвоиране и до-
пълнително предаване на лица за конвоиране;
5. действията при възникване на извънред-
ни ситуации, допълнителните обстоятелства, 
както и данни, че конвоирането ще бъде 
осуетено;
6. конкретните тактически действия и про-
фесионалните знания на полицейските органи;
7. подсигуряването на конвоираните с храна;
8. наличието и съдържанието на личния 
багаж на конвоираните;
9. реда за връзка, взаимодействието и коор-
динацията със звената на МВР по маршрута 
на конвоирането;
10. правата и задълженията на полицей-
ските органи;
11. други въпроси от организационен и 
тактически характер.
(3) Провеждането на инструктажа в кон-
войните звена се документира с полагане на 
подписите на инструктиращия и инструкти-
раните в ежедневната ведомост (приложение